ai4bharat/Pralekha huggingface dataset:
ప్రధాన మంత్రి కార్యాలయం
ప్రధాన మంత్రి తో సమావేశమైన మహారాష్ట్ర ముఖ్యమంత్రి మరియు ఉప ముఖ్యమంత్రి
ప్రధాన మంత్రి శ్రీ నరేంద్ర మోదీ తో మహారాష్ట్ర ముఖ్యమంత్రి శ్రీ ఏక్ నాథ్ శిందే మరియు మహారాష్ట్ర ముఖ్యమంత్రి శ్రీ దేవేంద్ర ఫడ్ ణవీస్ లు ఈ రోజు న సమావేశమయ్యారు.
ప్రధాన మంత్రి కార్యాలయం ఒక ట్వీట్ లో -
‘‘ప్రధాన మంత్రి శ్రీ నరేంద్ర మోదీ తో మహారాష్ట్ర ముఖ్యమంత్రి శ్రీ ఏక్ నాథ్ శిందే  మరియు మహారాష్ట్ర ముఖ్యమంత్రి శ్రీ దేవేంద్ర ఫడ్ ణవీస్  లు ఈ రోజు న సమావేశమయ్యారు. ’’ అని తెలిపింది.
(
రసాయనాలు, ఎరువుల మంత్రిత్వ శాఖ
పీఎం కేర్స్కు రూ.25 లక్షలు విరాళమిచ్చిన బీపీపీఐ
ఔషధాల కొరత రాకుండా సేవలందిస్తున్న జన్ ఔషధి కేంద్రాలు
గత మార్చిలో రూ.42 కోట్లు, ఏప్రిల్లో రూ.52 కోట్ల విలువైన అమ్మకాలు
కొవిడ్పై భారత ప్రభుత్వం చేస్తున్న పోరాటానికి మద్దతుగా "బ్యూరో ఆఫ్ ఫార్మా పీఎస్యూస్ ఆఫ్ ఇండియా", పీఎం కేర్స్ ఫండ్కు రూ.25 లక్షల రూపాయల విరాళం అందించింది. రసాయనాలు, ఎరువుల మంత్రిత్వ శాఖకు చెందిన ఫార్మాస్యూటికల్స్ విభాగంలో భాగంగా బీపీపీఐ పనిచేస్తోంది. రసాయనాలు, ఎరువుల శాఖ మంత్రి శ్రీ సదానంద గౌడకు, ఫార్మా సెక్రటరీ శ్రీ పీడీ వాఘేలా రూ.25 లక్షల చెక్కును దిల్లీలో అందించారు. బీపీపీఐ సీఈవో శ్రీ సచిన్ సింగ్, ఫార్మా జాయింట్ సెక్రటరీలు శ్రీ రజనీష్ తింగాల్, నవదీప్ రిన్వా, ఇతర సీనియర్ అధికారులు ఈ కార్యక్రమంలో పాల్గొన్నారు.
బీపీపీఐ ఉద్యోగులు, జన్ ఔషధి కేంద్రాల పంపిణీదారులు, యజమానులు కలిసి నగదును సమకూర్చారు. ఈ కేంద్రాలు, ప్రధాన్ మంత్రి భారతీయ జన్ ఔషధి పరియోజన  కింద పనిచేస్తూ, దేశానికి అవసరమైన సేవలు అందిస్తున్నాయి. పీఎంబీజేపీ పథకాన్ని బీపీపీఐ అమలు చేస్తుంది. తన పరిధిలోకి వచ్చే కార్యకలాపాలన్నింటినీ క్షుణ్నంగా పర్యవేక్షిస్తుంది. కొవిడ్ పరిస్థితుల్లోనూ ప్రధాన్ మంత్రి భారతీయ జన్ ఔషధి కేంద్రాలు  పనిచేసేలా చేస్తూ, కార్యకలాపాలను పర్యవేక్షిస్తూ తన నిబద్ధతను చాటుతూనే, పీఎంబీజేపీ భాగస్వాములు, ప్రజల తరపున నిలబడింది.
జన్ ఔషధి కేంద్రాల్లో అవసరమైన ఔషధాల కొరత లేకుండా బీపీపీఐ నిబద్ధతతో ఉంది. దేశానికి పరీక్షా సమయమైన గతనెల ఏప్రిల్లో రూ.52 కోట్ల విలువైన అమ్మకాలను బీపీపీఐ సాధించింది. మార్చిలో ఇది రూ.42 కోట్లుగా ఉంది. పీఎంబీజేపీ ఔషధాల జాబితాలో, ఎన్ఎల్ఈఎంలో నమోదయిన అన్ని అవసరమైన మందులు ఉంటాయి. ప్రస్తుతం డిమాండ్ ఉన్న ఫేస్ మాస్కులు, హైడ్రాక్సీక్లోరోక్విన్, పారాసిటమాల్, అజిత్రోమైసిన్ వంటి మాత్రల నిల్వలకు ఢోకా లేదు. గత మార్చి, ఏప్రిల్ నెలల్లో దాదాపు 6 లక్షల ఫేస్ మాస్కులు, 50 లక్షల హైడ్రాక్సీక్లోరోక్విన్ మాత్రలను బీపీపీఐ అమ్మింది. ఇంకా, 60 లక్షల హైడ్రాక్సీక్లోరోక్విన్ మాత్రల కోసం ఆర్డర్లు వచ్చాయి. ప్రస్తుతం మార్కెట్లో ఉన్న డిమాండ్ దృష్ట్యా వచ్చే ఆరు నెలలకు సరిపడేలా, బీపీపీఐ కూడా ఈ ఔషధాల సేకరణకు కొనుగోలు ఆర్డర్లు పెట్టింది.
లాక్డౌన్ నిబంధనలు పాటిస్తూ, దేశవ్యాప్తంగా 726 జిల్లాల్లో 6300 జన్ ఔషధి కేంద్రాలు పనిచేస్తున్నాయి. ఈ కేంద్రాల్లో సామాజిక దూరాన్ని పాటిస్తూ ఫార్మాసిస్టులు విధులు నిర్వహిస్తున్నారు. "స్వస్త్ కే సిపాయి"పేరిట, రోగులు, వృద్ధుల ఇళ్ల వద్దకే మందులు తీసుకెళ్లి అందిస్తున్నారు.
(Visitor Counter : 217
నౌకారవాణా మంత్రిత్వ శాఖ
ప్రధాన ఓడరేవులన్నీ ఇకనుంచి భారతదేశంలో నిర్మించిన టగ్ బోట్లను మాత్రమే ఉపయోగించుకోవాలి.
భారతీయ నౌకా నిర్మాణ రంగ పునరుజ్జీవనాన్ని పెంచే దిశగా మరియు ఆత్మ నిర్భర్ భారత్ లోని ఆత్మ నిర్భర్ నౌకా నిర్మాణం వైపు ఇది ఒక పెద్ద నిర్ణయం : శ్రీ మాండవీయ
భారతదేశంలో తయారుచేసే టగ్ బోట్లను మాత్రమే కొనుగోలు చేయాలనీ లేదా అద్దెకు తీసుకోవాలని, షిప్పింగ్ మంత్రిత్వ శాఖ అన్ని ప్రధాన ఓడరేవులను ఆదేశించింది. ప్రధాన ఓడరేవుల ద్వారా జరుగుతున్న అన్ని కొనుగోలు లావాదేవీలన్నీ, ఇప్పుడు సవరించిన ‘మేక్ ఇన్ ఇండియా’ ఆదేశాల ప్రకారం చేపట్టాల్సిన అవసరం ఉంది.
షిప్పింగ్ మంత్రిత్వ శాఖ భారతీయ నౌకానిర్మాణ పరిశ్రమను ప్రోత్సహించడమే లక్ష్యంగా పెట్టుకుంది మరియు 'మేక్ ఇన్ ఇండియా' షిప్ బిల్డింగ్ కోసం కొన్ని ప్రముఖ దేశాలతో చర్చలు జరిపింది. ఇది ఇలా ఉండగా, ప్రభుత్వం తీసుకున్న ఈ నిర్ణయం ఓడల నిర్మాణంలో 'మేక్ ఇన్ ఇండియాను' ప్రోత్సహించడంలో ఒక పెద్ద నిర్ణయం అవుతుంది.
పాత నౌకా నిర్మాణ కేంద్రాలను పునరుద్ధరించడానికీ, దేశంలో ఓడల నిర్మాణాన్ని ప్రోత్సహించడానికీ ప్రభుత్వం అన్ని విధాలా చర్యలు తీసుకుంటోందని, కేంద్ర షిప్పింగ్ శాఖ సహాయ మంత్రి  శ్రీ మన్సుఖ్ మాండవియా అన్నారు. భారతీయ నౌకా నిర్మాణ రంగ పునరుజ్జీవనాన్ని పెంచే దిశగా మరియు ఆత్మ నిర్భర్ భారత్ లోని ఆత్మ నిర్భర్ నౌకా నిర్మాణం వైపు ఇది ఒక పెద్ద నిర్ణయం. భారతదేశంలో నౌకా నిర్మాణం, నౌకల మరమ్మత్తు, నౌకల పునర్వినియోగం మరియు ప్రారంభించడానికి తగిన పర్యావరణ వ్యవస్థను రూపొందించడానికి ప్రభుత్వం ప్రయత్నిస్తోంది. ఆత్మ నిర్భర్ నౌకా నిర్మాణం రాబోయే కాలంలో బహుళ ప్రసిద్ధి చెందనుంది.
భారతదేశంలో నౌకానిర్మాణాన్ని ప్రోత్సహించడానికి నౌకా నిర్మాణానికి సంబంధించిన వివిధ రంగాలను సమన్వయపరచి, సవరించిన "మేక్ ఇన్ ఇండియా" ఆదేశాలతో సరిచేయాలి. ఇందుకోసం ప్రత్యేక లక్షణాలను రూపొందించడానికి, భారతీయ నౌకాశ్రయాల సంఘం మేనేజింగ్ డైరెక్టర్ నేతృత్వంలో, కొచ్చిన్ షిప్ యార్డ్ లిమిటెడ్ ; షిప్పింగ్ కార్పొరేషన్ ఆఫ్ ఇండియా , ఇండియన్ రిజిస్టర్ ఆఫ్ షిప్పింగ్  మరియు షిప్పింగ్ డైరెక్టర్ జనరల్ ప్రతినిధులతో కూడిన ఒక స్థాయి సంఘాన్ని  ఏర్పాటు చేయాలని ప్రతిపాదించడం జరిగింది.
స్టాండింగ్ స్పెసిఫికేషన్సు కమిటీ సుమారు ఐదు విధాల / రకాల టగ్ ల జాబితాను రూపొందించడంతో పాటు, ‘ఆమోదించబడిన ప్రామాణిక టగ్ డిజైన్ మరియు స్పెసిఫికేషన్లను’  ను సిద్ధం చేస్తుంది. లక్షణాలు, సాధారణ ఏర్పాట్లు, ప్రాథమిక లెక్కలు, ప్రాథమిక నిర్మాణ డ్రాయింగులు, కీలక విధాన పరమైన డ్రాయింగ్లు మరియు ఇతర నిర్మాణ ప్రమాణాలు మొదలైన వివరాలతో ఏ.ఎస్.టి.డి.ఎస్. ను సిద్ధం చేస్తారు. ఈ ప్రమాణాలను స్టాండింగ్ స్పెసిఫికేషన్సు కమిటీ పరిశీలించిన ఈ ప్రమాణాలను, ఐ.ఆర్.ఎస్. ‘సూత్ర ప్రాయంగా’ ధృవీకరిస్తుంది. ఆ తర్వాత భారతీయ నౌకాశ్రయాల సంఘం తన వెబ్ సైట్ లో ప్రచురిస్తుంది.
మంత్రిత్వ శాఖ ఈ విషయంలో భారీ నౌకాశ్రయాలకు కూడా అవకాశం ఇస్తుంది. తద్వారా నిర్మాణ సమయం కలిసి వస్తుంది.
ఇటీవల, ప్రభుత్వ యాజమాన్యంలోని కొచ్చిన్ నౌకా నిర్మాణ సంస్థ, నార్వే ప్రభుత్వం నుండి రెండు ఆటోమేటెడ్ నౌకల నిర్మాణానికి ఆర్డర్ను పొందడంలో విజయవంతమైంది. ఈ రకమైన మానవరహిత నౌకలలో ఇవి మొదటివి. షిప్పింగ్ మంత్రిత్వ శాఖ తీసుకున్న వివిధ నిర్ణయాలు సమీప భవిష్యత్తులో నౌకా నిర్మాణ రంగాన్ని మరింత బలోపేతం చేస్తాయి.
భారీ పరిశ్రమల మంత్రిత్వ శాఖ
సుస్థిర అభివృద్ధి, పరిశుభ్రత  మరియు కర్బన ఉద్గార నియంత్రణ దిశగా భారీ పరిశ్రమల మంత్రిత్వ శాఖ వివిధ కార్యక్రమాలు చేపట్టింది.
ఎఫ్ ఏ ఎం ఈ ఇండియా పథకం II కింద మద్దతునిచ్చే ఎలక్ట్రిక్ వాహనాలు 26,041,426 లీటర్ల ఇంధనాన్ని ఆదా చేశాయి, ఫలితంగా ఇప్పటికే 37,718,893 కిలోల సీ ఓ 2 తగ్గింది
భారీ పరిశ్రమల మంత్రిత్వ శాఖ సుస్థిరమైన అభివృద్ధి, పరిశుభ్రత  మరియు కర్బన ఉద్గార నియంత్రణకు సంబంధించిన అనేక కార్యక్రమాలను చురుకుగా తీసుకుంటోంది. నికర-సున్నా ఉద్గారాలను సాధించడంలో దేశం యొక్క నిబద్ధతకు అనుగుణంగా, ఎలక్ట్రిక్ వాహనాల స్వీకరణను ప్రోత్సహించడంలో మరియు కార్బన్ ఉద్గారాలను తగ్గించడంలో ఎం హెచ్ ఐ గణనీయమైన పురోగతి సాధించింది. ఫేమ్ ఇండియా స్కీమ్ II కింద, దాదాపు 1,016,598 ఎలక్ట్రిక్ వాహనాలు డిమాండ్ ప్రోత్సాహకం ద్వారా రూ. 4,807 కోట్లకు మద్దతునిచ్చాయి, దీని ఫలితంగా సుమారు 26,041,426 లీటర్ల ఇంధనం ఆదా అవుతుంది మరియు దాదాపు 37,718,893 కిలోల సీఓ2 తగ్గింది. గణాంకాలు కాలంతో పాటు పెరుగుతూనే ఉంటాయి. 2014లో అతితక్కువగా ఉన్న ఈవి ల విక్రయాలు ఇప్పుడు మొత్తం వాహన విక్రయాల్లో దాదాపు 5%కి చేరాయి. ఈ విజయాలు సుస్థిర అభివృద్ధికి మంత్రిత్వ శాఖ యొక్క నిబద్ధతను మరియు వాతావరణ మార్పుల సవాళ్లను పరిష్కరించడంలో దాని చురుకైన విధానాన్ని ప్రతిబింబిస్తాయి.
పరిశుభ్రమైన మరియు చెత్త రహిత భారతదేశాన్ని ప్రోత్సహించడానికి మరియు స్వచ్ఛత ని సంస్థాగతీకరించడానికి ఎం హెచ్ ఐ చేస్తున్న ప్రయత్నాలకు కొనసాగింపుగా, 15 సెప్టెంబర్, 2023 నుండి 30 సెప్టెంబర్, 2023 వరకు ప్రారంభమైన ప్రత్యేక ప్రచారం 3.0 యొక్క సన్నాహక దశలో లక్ష్యాలను గుర్తించడంలో గొప్ప విజయం సాధించబడింది. ఈ సంవత్సరం చెప్పుకోదగిన 5.6 లక్షల చ.అ. చెత్త మరియు ఇతర అనవసరమైన పదార్థాన్ని పారవేయడం తర్వాత స్థలం ఖాళీ చేయబడుతుందని అంచనా. 65,944 ఫైల్లు సమీక్ష కోసం గుర్తించబడ్డాయి, 33,789 ఫైల్లు తొలగించబడతాయి మరియు 5,017 ఎలక్ట్రానిక్ ఫైల్లు ప్రచారం యొక్క ప్రధాన దశలో అంటే అక్టోబర్ 2, 2023 నుండి 31 అక్టోబర్, 2023 వరకు మూసివేయబడతాయి.
సుస్థిర అభివృద్ధి పట్ల మంత్రిత్వ శాఖ యొక్క నిబద్ధతకు అనుగుణంగా, ప్రభుత్వ రంగ సంస్థ అయిన భారత్ హెవీ ఎలక్ట్రికల్స్ లిమిటెడ్ , హరిత్ బిహెచ్ఇఎల్ను హరిత కంపెనీగా నిలబెట్టడానికి మరియు దాని వ్యాపార వృద్ధి కోసం వ్యూహంలో ఒక భాగం చేయడానికి ఒక కార్యక్రమాన్ని ప్రారంభించింది.
'హరిత్ బీ హెచ్ ఈ ఎల్' కింది లక్ష్యాలను సాధించడం లక్ష్యంగా పెట్టుకుంది:
2047 నాటికి నికరసున్నా మరియు జల నిరాధార కంపెనీగా కనిష్ట పర్యావరణ ప్రభావంతో ఉండాలి.
దాని తయారీ యూనిట్లన్నింటికీ హరిత అంచనా వేయడానికి కంపెనీ హరిత రేటింగ్  కోసం
బీ హెచ్ ఈ ఎల్ అంతటా 75,000 మొక్కలు నాటడం, నీరు మరియు ఇంధన ఆడిట్లు నిర్వహించడం, సున్నా ద్రవ విడుదల స్థితిని పొందడం, నీటి వనరులను సృష్టించడం, వర్షపు నీటి నిల్వ వ్యవస్థలను ఏర్పాటు చేయడం, ఘన వ్యర్థాలను నిర్వహించడం, సహజ సూర్యకాంతిని ఉపయోగించడం మరియు మరిన్ని సోలార్ పీ వీ ల విద్యుదుత్పత్తి కేంద్రాలను వ్యవస్థాపించడం వంటి తొమ్మిది కేంద్రీకృత సుస్థిరత్వ కార్యక్రమాలను అమలు చేయడం లక్ష్యంగా పెట్టుకుంది
గౌరవ భారీ పరిశ్రమల మంత్రిచే తొలి మరియు 75000వ చెట్టు నాటారు
ఈ కార్యక్రమంలో భాగంగా భారీ పరిశ్రమల శాఖ మంత్రి డా.మహేంద్ర నాథ్ పాండే ఇటీవల 75000 చెట్ల పెంపకంలో పాల్గొన్నారు. హరిత్ బీ హెచ్ ఈ ఎల్ వాతావరణ సానుకూల చర్య భారతదేశం యొక్క హరిత నిబద్ధతకు అనుగుణంగా ఉంది. ఇది బీ హెచ్ ఈ ఎల్ తన కార్బన్ పాదముద్రను తగ్గించడానికి, ఆవిష్కరణల సంస్కృతిని పెంపొందించడానికి మరియు మార్కెట్లో పోటీతత్వాన్ని పొందేందుకు సహాయపడుతుంది. హరిత్ బీ హెచ్ ఈ ఎల్ అనేది బీ హెచ్ ఈ ఎల్ యొక్క పర్యావరణ స్పృహ మరియు సామాజిక బాధ్యతకు ప్రతిబింబం.
హోం మంత్రిత్వ శాఖ
అన్లాక్ -3 సమయంలో వ్యక్తుల రాకపోకలు, సరకురవాణా, సేవల వంటివి ఎలాంటి ఆటంకం లేకుండా సాగేందుకు అనుమతించాల్సిందిగా రాష్ట్రాలను ఆదేశించిన కేంద్ర హోంమంత్రిత్వశాఖ.
జిల్లా పాలనాయంత్రాంగాలు, లేదా రాష్ట్రప్రభుత్వాలు స్థానిక స్థాయిలో విధించే ఆంక్షలు, విపత్తు నిర్వహణ ఛట్టం 2005 నిబంధనల కింద జారీచేసిన మార్గదర్శకాలకు విరుద్ధం.
రాష్ట్రంలోపల, రాష్ట్రాల మధ్య వ్యక్తుల రాకపోకలు, సరకు రవాణా, సేవల కు సంబంధించి ముందుకు సాగిపోవడానికి ,ప్రస్తుత అన్లాక్ -3 మార్గదర్శకాల ప్రకారం , ఎలాంటి ఆంక్షలు విధించరాదని కేంద్ర ప్రభుత్వం రాష్ట్రాలను కోరింది.
ఇందుకు సంబంధించి అన్ని రాష్ట్రాల ప్రభుత్వ ప్రధాన కార్యదర్శులకు కేంద్ర హోంమంత్రిత్వశాఖ  సవివరమైన సమాచారం పంపింది. వివిధ రాష్ట్రాలు, జిల్లాల పాలనాయంత్రాంగాలు స్థానిక స్థాయిలో ఆంక్షలు విధిస్తున్నట్టు తమ దృష్టికి వచ్చిందని, ఇలాంటి ఆంక్షలు, సరకు రవాణా, సేవలు ఒక రాష్ట్రం నుంచి మరో రాష్ట్రానికి అందడంలో ఇబ్బందులు కలిగిస్తాయని తెలిపింది. ఇది సరఫరా వ్యవస్థపై ప్రభావం చూపుతుందని వెల్లడించింది. ఫలితంగా ఆర్థిక కార్యకలాపాలు దెబ్బతింటాయని, ఇది ఉపాధిపైన, సరకులు ,సేవల అందుబాటుపైన ప్రభావం చూపుతుందని తెలిపింది.
స్థానిక స్థాయిలో జిల్లా పాలనాయంత్రాంగాలు, లేదా రాష్ట్రప్రభుత్వాలు ఇలాంటి ఆంక్షలు విధించడం విపత్తుల నిర్వహణ చట్టం 2005 నిబంధనల కింద కేంద్ర హోం మంత్రిత్వ శాఖ జారీ చేసిన మార్గదర్శకాలను ఉల్లంఘించడమే అవుతుందని హోంమంత్రిత్వ శాఖ తెలిపింది.
కేంద్ర హోంమంత్రిత్వశాఖ 2020 జూలై 29న అన్ లాక్ -3 కి సంబంధించి జారీ చేసిన ఆదేశాలను గుర్తు చేస్తూ, రాష్ట్రంలోపల,రాష్ట్రాల మధ్య వ్యక్తుల రాకపోకలు, సరకు రవాణాపై ఎలాంటి ఆంక్షలు ఉండరాదని తెలిపింది. ఇలా రాకపోకలు సాగించడానికి ఎవరూ విడిగా అనుమతి, ఈ -పర్మిట్ తీసుకోవాల్సిన అవసరం లేదని తెలిపింది. ఇది పొరుగుదేశాలతో వాణిజ్యానికి సంబంధించి గల ఒప్పందాల క్రింద, సరకు రవాణా వ్యక్తుల రాకపోకలకు కూడా వర్తిస్తుందని తెలిపింది.
రైల్వే మంత్రిత్వ శాఖ
మానవ కాపాలా రైల్వే గేట్లను ఆర్ఓబీలు, ఆర్యుబీలుగా మార్పు
మానవ సహిత లెవల్ క్రాసింగ్ గేట్లను తొలగించి రోడ్ ఓవర్ బ్రిడ్జిలు /రోడ్ అండర్ బ్రిడ్జిల  నిర్మించేందుకు చర్యలు చేపట్టబడ్డాయి. ఇది భారతీయ రైల్వేలోని అన్ని జోన్లలో నిరంతర ప్రక్రియ. లెవెల్ క్రాసింగ్  తొలగింపు సంస్థ ప్రాధాన్యత. రైలు కార్యకలాపాలలో భద్రత, రైళ్ల కదలిక, రహదారి వినియోగదారులపై ప్రభావం, మొదలైన వాటిపై దాని ఈ ప్రభావం ఆధారపడి ఉంటుంది. 2014-2023లో మొత్తం 1654 ఆర్ఓబీలు మరియు 9213 ర్యుబీలు పూర్తయ్యాయి. ఇందుకోసం రూ. 30602 కోట్లు ఖర్చు చేశారు. 25.07.2023 నాటికి, అన్ని జోనల్ రైల్వేలలో మొత్తం 1863 ఆర్ఓబీలు మరియు 2490 ఆర్యుబీలు లు మంజూరు చేయబడ్డాయి. అవి ప్రణాళిక మరియు అమలులో వివిధ దశల్లో ఉన్నాయి. రూ. 2023-24 సంవత్సరంలో 8000 కోట్లు కేటాయించబడ్డాయి. వీటిలో రూ. జూన్ 2023 వరకు 1549 కోట్లు వినియోగించబడ్డాయి. రైలు నిర్వహణలో భద్రతను మెరుగుపరచడానికి, చైతన్యాన్ని పెంచడానికి మరియు రోడ్డు క్రాసింగ్ పనులను వేగవంతం చేయడానికి రైల్వే 02.03.2023న కొత్త విధానాన్ని విడుదల చేసింది. రైల్వే, కమ్యూనికేషన్స్ మరియు ఎలక్ట్రానిక్ & ఇన్ఫర్మేషన్ టెక్నాలజీ శాఖ మంత్రి శ్రీ అశ్విని వైష్ణవ్ ఈరోజు లోక్సభలో ఒక ప్రశ్నకు లిఖితపూర్వక సమాధానంగా ఈ సమాచారాన్ని అందించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కొవిడ్-19 నమూనాల ను పరీక్షించడం లో అతి తక్కువ సగటుసమయాన్ని నమోదు చేసిన లఖ్ నవూ ప్రయోగశాల
కొవిడ్-19 నమూనాల ను ప్రోసెస్ చేయడం లో లఖ్ నవూ లోని ఒక పరీక్షా కేంద్రం దేశంలోని సంస్థలన్నింటిలోకి అతి తక్కువ సగటు సమయాన్ని నమోదు చేసింది.
ఒక్క రోజు లో 1,000 నుంచి 1,200 నమూనాలను పరీక్షిస్తూ, బీర్ బల్ సాహ్ నీ ఇన్స్ టిట్యూట్ ఆఫ్ పాలియసైన్సెస్  ఒక్క ఉత్తర్ ప్రదేశ్ లోనే కాకుండా దేశవ్యాప్తంగా కూడా పేరు తెచ్చుకొంది. విజ్ఞాన శాస్త్రం, సాంకేతిక విజ్ఞాన విభాగం  ఆధ్వర్యం లో కార్యకలాపాలు నిర్వహిస్తున్న ఒక స్వతంత్ర ప్రతిపత్తి గల సంస్థే బిఎస్ఐపి.
8 మంది సభ్యుల చిన్న జట్టు తో ఈ ప్రయోగశాల ఉత్తర్ ప్రదేశ్ లోని వివిధ జిల్లాల నుంచి అందుకున్న నమూనాల ను పరీక్షించడం కోసం రోజులో 24 గంటలూ నిర్విరామంగా తన కార్యకలాపాల ను నిర్వహిస్తోంది. బిఎస్ఐపి ఇంతవరకు పరీక్షించిన నమూనాల సంఖ్య 50,000 ను మించింది. వీటిలో ఇంచుమించు 1,600 నమూనాలు ఎస్ఎఆర్ఎస్-సిఒవి-2 పరంగా పాజిటివ్ అని తేలింది. ప్రస్తుత పరిస్థితులను దృష్టిలో పెట్టుకొని ఈ మహమ్మారిని కట్టడి చేయడం లో అధికార యంత్రాంగానికి చేదోడు గా ఉండటానికి బిఎస్ఐపి తన పరీక్షా నివేదికల ను సంబంధిత జిల్లాలకు  24 గంటల రికార్డు సమయంలో అందిస్తోంది.
బిఎస్ఐపి ఈ ఏడాది మే నెల 2వ తేదీ మొదలుకొని ఆర్ - పిసిఆర్ ఆధారిత పరీక్షల ను నిర్వహించడం మొదలుపెట్టింది. లఖ్ నవూ కు చెందిన అయిదు కేంద్ర ప్రభుత్వ సంస్థలు ఈ పరీక్షలను మొదలుపెట్టగా ఆ సంస్థల లో మొట్టమొదటి సంస్థ అనే ఖ్యాతి ని బిఎస్ఐపి యే దక్కించుకొంది. బిఎస్ఐపి కొవిడ్-19 మహమ్మారికి సంబంధించిన పరిశోధన కార్యకలాపాలలో సైతం చురుకు గా పాలుపంచుకొంటోంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
సమస్యా పరిష్కార సూచీలో వరుసగా నాలుగో నెల నవంబర్లో అగ్రస్థానంలో నిలిచిన యుఐడిఎఐ
నవంబర్ 2022 నెలకు పాలనా సంస్కరణలు & ప్రజా సమస్యల పరిష్కార విభాగం  ఇటీవలే ప్రచురించిన నివేదిక ప్రకారం గ్రూప్ ఎ మంత్రిత్వ శాఖలు, విభాగాలు, స్వయం ప్రతిపత్తి సంస్థలలో భారత విశిష్ట ప్రాధికార సంస్థ కు ప్రజా సమస్యల పరిష్కారంలో మరొకసారి తొలిర్యాంకును ప్రదానం చేశారు. ఈ ర్యాంకింగుల్లో యుఐడిఎఐ వరుసగా నాలుగవ నెలలో అగ్రస్థానంలో నిలిచింది.
యుఐడిఎఐ కొత్త ఓపెన్ సోర్స్ సిఆర్ఎం  వ్యవస్థ వినియోగదారు అనుభవాన్ని మెరుగుపరిచి, నివాసితులకు సేవలను అందిస్తోంది. ఈ వ్యవస్థకు ఫోన్ కాల్, ఇ-మెయిల్, చాట్బాట్, వెబ్ పోర్టల్, సోషల్ మీడియా, లేఖ, సమస్యలను నమోదు చేయడానికి వెళ్లడం, ట్రాక్ చేసి, సమర్ధవంతంగా పరిష్కరించడానికి తోడ్పాటునిచ్చే సమర్ధత కలిగిన వ్యవస్థ ఉంది.
నూతన సిఆర్ఎం వ్యవస్థ ద్వారా యుఐడిఎఐ కేంద్రీకృత పరిష్కార నిర్వహణ యంత్రాంగం దిశగా కదిలుతోంది. యుఐడిఎఐ కేంద్ర కార్యాలయం, ప్రాంతీయ కార్యాలయాలు  సిఆర్ఎం కేసులను సృష్టించి, వివిధ మార్గాల ద్వారా సామాన్య ప్లాట్ఫాంను ఉపయోగిస్తున్నాయి.
యుఐడిఎఐ నూతనంగా ఆర్టిఫిషియల్ ఇంటెలిజెన్స్, మెషీన్ లెర్నింగ్  ఆధారిత చాట్బోట్ - ఆధార్ మిత్రా కూడా పౌరులకు ప్రాచుర్యం పొందడమే కాక ప్రముఖ సినీ తార ప్రజాదరణ పొందిన టీవీ క్విజ్ షోలో కూడా చోటు చేసుకుంది. రోజువారీ ఆధార్ మిత్రపై 30 వేల సంభాషణలు జరుగుతున్నాయి, అది త్వరలోనే 50వేలు దాటవచ్చని భావవిస్తున్నారు.
నూతన చాట్బాట్ - చెక్ ఆధార్, ఎన్రోల్మెంట్/ తాజాపరిచే స్థితి, ట్రాకింగ్ ఆఫ్ ఆధార్ పివిసి కార్డ్ స్థితి, ఎన్రోల్మెంట్ సెంటర్ ప్రాంతం తదితరాలకు సంబంధించిన సమాచారం వంటి అదనపు లక్షణాలను కలిగి ఉంది. ప్రజలు తమ సమస్యలను ఆధార్ మిత్రపై నమోదు చేసుకొని, ట్రాక్ చేసుకోవచ్చు. ఆధార్ మిత్ర ఇంగ్లీషు, హిందీ భాషలలో అందుబాటులో ఉంది.
యుఐడిఎఐ ప్రజలకు సరళమైన జీవన సౌలభ్యాన్ని అందించేందుకు నిరంతరం పని చేయడమే కాక తన సమస్యా పరిష్కార యంత్రాంగాన్ని మరింత సమర్ధవంతమైన సేవలను అందించేలా బలోపేతం చేసేందుకు కట్టుబడి ఉంది.
రక్షణ మంత్రిత్వ శాఖ
ఖతార్ పర్యటనకు బయలుదేరిన వైస్ చీఫ్ ఆఫ్ ఆర్మీ స్టాఫ్
వైస్ చీఫ్ ఆఫ్ ది ఆర్మీ స్టాఫ్ లెఫ్టెనెంట్ జనరల్ సిపి మొహంతీ రెండు రోజుల పర్యటన - 08 నుంచి 09 డిసెంబర్ 2021 కోసం ఖతార్ బయలుదేరి వెళ్ళారు. ఈ పర్యటన సందర్భంగా ఖతారీ భద్రతా సంస్థల సీనియర్ అధికారులతో ఖతారీ భద్రతా సంస్థల సీనియర్ అధికారులతో బహళ సమావేశాల ద్వారా భారత్, ఖతార్ రాజ్యాల మధ్య గల అద్భుతమైన రక్షణ సహకారాన్ని వైస్ చీఫ్ మరింత ముందుకు తీసుకువెడతారు.
విసిఒఎస్ రక్షణ వ్యవహారాల ఎంఒఎస్ను, ఖతార్ సాయుధ దళాల చీఫ్ ఆఫ్ స్టాఫ్, ఖతార్ ఎమిరి లాండ్ ఫోర్సెస్  కమాండర్ను, అహ్మద్ బిన్ మొహమ్మద్ మిలిటరీ కాలేజీ కమాండెంట్ను కలిసి, పరస్పర ప్రయోజనం కలిగిన అంశాలపై ఆలోచనలను ఇచ్చిపుచ్చుకోనున్నారు. ఖతార్ ఎమిరి లాండ్ ఫోర్సెస్ కేంద్ర కార్యాలయాన్ని, అహ్మద్ బిన్ మొహమ్మద్ మిలిటరీ కాలేజీకి, అమీరి గార్డ్ కేంద్ర కార్యలయానికి కూడా వైస్ చీఫ్ వెళ్ళనున్నారు. ప్రముఖ ఖతారీ రక్షణ పరిశ్రమల సీనియర్ నాయకత్వంతో ఆయన సంభాషణలు అన్నది ఆయన పర్యటనలో కీలకాంశం. ఇరు దేశాల మధ్య ద్వైపాక్షిక భద్రతా సహకారాన్ని ఈ పర్యటన మరింత బలోపేతం చేయనుంది.
బొగ్గు మంత్రిత్వ శాఖ
బొగ్గు గనుల వేలం ద్వారా అందిన రూ. 704 కోట్ల ముందస్తు మొత్తాన్ని కేంద్ర బొగ్గు మంత్రిత్వ శాఖ రాష్ట్ర ప్రభుత్వాలకు బదిలీ చేసింది. ఛత్తీస్గఢ్, జార్ఖండ్, మధ్యప్రదేశ్, మహారాష్ట్ర, ఒడిశా, పశ్చిమ బెంగాల్ రాష్ట్రాలు లబ్ధి పొందాయి.
తదుపరి మూడు వాయిదాలను బిడ్డర్లు నేరుగా రాష్ట్రాలకు ఇవ్వాల్సి ఉంటుంది
బొగ్గు గనుల వేలం ద్వారా ముందస్తుగా అందిన రూ. 704 కోట్ల రూపాయలను కేంద్ర బొగ్గు మంత్రిత్వశాఖ ఛత్తీస్గఢ్, జార్ఖండ్, మధ్యప్రదేశ్, మహారాష్ట్ర, ఒడిశా మరియు పశ్చిమ బెంగాల్ రాష్ట్రాలకు బదిలీ చేసింది. ఈ ఆర్థిక బదిలీ ఆయా రాష్ట్రాల అభివృద్ధి వృద్ధికి సాధికారత మరియు మద్దతు ఇవ్వడానికి గణనీయమైన చొరవను సూచిస్తుంది.
6వ రౌండ్ మరియు 5వ రౌండ్ కమర్షియల్ బొగ్గు గనుల వేలంలో 2వ ప్రయత్నంలో విజయవంతంగా వేలం వేయబడిన 18 బొగ్గు గనుల కోసం కేటాయించబడిన రూ.704 కోట్ల ముందస్తు మొత్తానికి మొదటి విడతగా చెల్లించారు.
రాష్ట్రాల వారీగా బదిలీ చేయబడిన మొత్తం వివరాలు క్రింది విధంగా ఉన్నాయి:
క్రమసంఖ్య రాష్ట్రం ముందస్తు మొత్తంలో 1వ విడత మొత్తం
1. ఛత్తీస్గఢ్ 1,47,18,30,625
2. జార్ఖండ్ 1,30,99,10,684
3. మధ్యప్రదేశ్ 1,88,85,92,781
4. మహారాష్ట్ర 18,75,00,000
5. ఒడిషా 1,99,81,43,795
6. పశ్చిమ బెంగాల్ 18,75,00,000
సంపూర్ణ మొత్తము 7,04,34,77,885
బొగ్గు గనుల అభివృద్ధి మరియు ఉత్పత్తి ఒప్పందం యొక్క సంస్కరణ  ఈ ముఖ్యమైన అభివృద్ధికి మార్గం సుగమం చేసింది. బొగ్గు గనుల అభివృద్ధి మరియు ఉత్పత్తి ఒప్పందం యొక్క సంస్కరణ  ప్రకారం.. విజయవంతమైన బిడ్డర్లు బొగ్గు మంత్రిత్వ శాఖకు ముందస్తు మొత్తంలో మొదటి విడతను సమర్పించారు. ముఖ్యంగా, మిగిలిన మూడు వాయిదాలను బిడ్డర్లు నేరుగా ఆయా రాష్ట్ర ప్రభుత్వాలకు సమర్పించి, ఈ రాష్ట్రాల అభివృద్ధికి తమ సహకారాన్ని మరింత విస్తరింపజేస్తారు.
ఈ గణనీయమైన ఆర్థిక ఇన్ఫ్యూషన్ను రాష్ట్ర ప్రభుత్వాలు తమ ప్రాంతాల అభివృద్ధికి ఇంధనంగా ఉపయోగించుకుంటాయి. ఇది అవస్థాపన అభివృద్ధి, విద్యా సౌకర్యాలు, ఆరోగ్య సంరక్షణ సేవలు మరియు సంఘాలను ఉద్ధరించడం మరియు సమ్మిళిత వృద్ధిని ప్రోత్సహించడం వంటి వివిధ సంక్షేమ కార్యక్రమాలలో వ్యూహాత్మక పెట్టుబడులను అనుమతిస్తుంది.
వాణిజ్య బొగ్గు గనుల తవ్వకం ప్రారంభమైనప్పటి నుండి.. బొగ్గు రంగం రాష్ట్ర ప్రభుత్వాలకు గణనీయంగా ఆదాయాన్ని అందిస్తోంది. అంతేకాకుండా బొగ్గు గనులు పని ప్రారంభించిన తర్వాత, రాయల్టీలు మరియు నెలవారీ ప్రీమియంల ద్వారా రాష్ట్రాల శ్రేయస్సుకు కూడా దోహదం చేస్తాయి. ఈ గనుల నుండి వచ్చే ఆదాయాన్ని రాష్ట్రాలు తమ ఆర్థిక సామర్థ్యాన్ని అవసరమైన సంక్షేమ కార్యక్రమాలకు, అట్టడుగు వర్గాలను ఉద్ధరించడానికి మరియు ఇతర కీలక అభివృద్ధి ప్రాజెక్టులకు మద్దతు ఇవ్వడానికి ఉపయోగించుకోవచ్చు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
చర్మకారుల కోసం ఢిల్లీలో అత్యధునాతన పాదరక్షల తయారీ శిక్షణ కేంద్రాన్ని ప్రారంభించిన కెవిఐసి
చర్మకారులకు శిక్షణ ఇచ్చేందుకు దేశంలోనే తొలిసారిగా అత్యధునాతన పాదరక్షల శిక్షణ కేంద్రాన్ని ఖాదీ , గ్రామీణ పరిశ్రమల కమిషన్ ఈరోజు ఢిల్లీలో ప్రారంభించింది. ఆగ్రాలో ఎం.ఎస్.ఎం.ఇ మంత్రిత్వశాఖకు చెందిన, కేంద్ర పాదరక్షల శిక్షణ సంస్థ సాంకేతిక పరిజ్ఞానంతో ఈ కేంద్రాన్ని ఏర్పాటు చేశారు. కెవిఐసి-సిఎఫ్ టిఐ పాదరక్షల శిక్షణ ,ఉత్పత్తి కేంద్రం రాజఘాట్ ,గాంధీ దర్శన్ వద్ద ఏర్పాటైంది. చర్మకారులకు అత్యంత నాణ్యత గల పాదరక్షలు తయారు చేయడంలో ఇది రెండు నెలల సమగ్ర శిక్షణ నిస్తుంది.
ఈ కేంద్రాన్ని ప్రారంభిస్తూ కెవిఐసి ఛైర్మన్ శ్రీ వి.కె.సక్సేనా, చర్మకారులను , చర్మ చికిత్సక్ గా అభివర్ణించారు. ఈ శిక్షణ కేంద్రంలో రెండు నెలల శిక్షణ పూర్తిచేసుకున్న చర్మకారులు స్వతంతగా పాదరక్షల తయారీ వ్యాపారాన్ని ప్రారంభించేందుకు అవసరమైన లాజిస్టిక్ మద్దతును ఈ కేంద్రం అందిస్తుంది. భవిష్యత్తులొ తమ కార్యకలాపాలు కొనసాగించడానికి వీరికి రూ5000 ల విలువగల ఉపకరణాల కిట్ను కూడా అందజేయనున్నారు.
కెవిఐసి-సిఎఫ్ టిఐ పాదరక్షల శిక్షణ, ఉత్పత్తి కేంద్రాన్ని అధునాతన ఉపకరణాలు, యంత్రాలతో రెండు నెలల రికార్డు సమయంలొ ఏర్పాటు చేశారు. లాక్డౌన్ కారణంగా దీని ప్రారంభొత్సవం ఆలస్యమైంది. తొలుత 40 మందిగల బ్యాచ్ చర్మకారులకు శిక్షణ ఇచ్చేందుకు శిక్షణ కార్యక్రమాన్ని రూపొందించినప్పటికీ, కరొనా మహమ్మారి కారణంగా సామాజిక దూరం నిబంధనలను దృష్టిలో ఉంచుకుని ఈ బ్యాచ్ను 20 మందికే పరిమితం చేశారు. కెవిఐసి ఇలాంటి పాదరక్షల శిక్షణ కేంద్రాన్ని వారణాశిలో కూడా ఏర్పాటు చేస్తున్నది.
చర్మకారులకు లేదా చర్మచికిత్సక్లకు శిక్షణ అందించడం ప్రధానమంత్రి దార్శనికత అయిన “సబ్ కా సాథ్, సబ్ కా వికాస్” కు అనుగుణమైనదని కెవిఐసి ఛైర్మన్ తెలిపారు.
పాదరక్షల తయారీ అనేది ప్రస్తుతం ఫ్యాషన్లొ ఒక భాగమైనదని, పాదరక్షల తయారీ ఇప్పుడు ఎంతమాత్రం మామూలు పని కాదని ఆయన అన్నారు.“ ఈ శిక్షణ కేంద్రం ద్వారా మేము వీలైనంత ఎక్కువమందిని పాదరక్షల తయారీ కార్యకలాపాలలోకి తీసుకురానున్నాము. ఈ కార్యక్రమాన్ని కేవలం రెండునెలల వ్యవధిలోనే రూపుదిద్దడం జరిగింది. చర్మకారులు అన్ని రకాల పాదరక్షలను కేవలం రెండు నెలలలోనే తయారు చేయగలుగుతారు.ఇది వారి రాబడిని ఎన్నోరెట్లు పెంచుతుంది” అని కెవిఐసి ఛైర్మన్ తెలిపారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
కోవిడ్ అనంతర పరిస్థితులను ఎదుర్కోవడానికి సాంకేతిక పరిజ్ఞానం అభివృద్ధి మరియు విదేశీ పెట్టుబడులను ఆకర్షించే దిశగా పిలుపునిచ్చిన ఎం.ఎస్.ఎం.ఈ. కేంద్ర మంత్రి శ్రీ గడ్కరీ
కోవిడ్ అనంతర పరిస్థితులను ఎదుర్కొనేందుకు సాంకేతిక పరిజ్ఞానాన్ని మెరుగు పరచడమే కాకుండా, విదేశీ పెట్టుబడుల దిశగా ప్రయత్నాలు సాగాలని ఎం.ఎస్.ఎం.ఈ.లు, రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ ఎం.ఎస్.ఎం.ఈ. రంగానికి పిలుపునిచ్చారు. ఈ రంగానికి ప్రధాని ప్రకటించిన ఉద్దీపన ప్యాకేజీని మధ్యస్థ, చిన్న తరహా పరిశ్రమలు ఉపయోగించుకుని తిరిగి కార్యక్రమాల్లోకి రావాలని ఆయన తెలిపారు. ఈ రోజు నాగ్ పూర్ నుంచి రెండు వేర్వేరు వీడియో కాన్ఫరెన్స్ ల ద్వారా కాన్ఫరేషన్ ఆఫ్ ఫరీదాబాద్ ఇండస్ట్రీస్ అసోసియేషన్ మరియు మెటీరియల్స్ రీసైక్లింగ్ అసోసియేషన్ ఆఫ్ ఇండియా సభ్యులను ఉద్దేశించి ప్రసంగించిన కేంద్ర మంత్రి, ఈ ప్యాకేజీ స్థానిక స్వదేశీ పరిశ్రమను నూతన మార్గంలో శక్తివంతం చేస్తుందని తెలిపారు.
శ్రీ గడ్కరీ మాట్లాడుతూ ఆర్థిక మంత్రి ప్రకటించిన ఉద్దీపన ప్యాకేజీ ఎం.ఎస్.ఎం.ఈ. రంగానికి గణనీయంగా సహాయపడుతుందని తెలిపారు. మార్చి 31 నాటికి దాదాపు 6 లక్షల ఎం.ఎస్.ఎం.ఈ.లను పునర్నిర్మించినట్లు ఆయన తెలిపారు. ఈ ఏడాది డిసెంబర్ 31 నాటికి ఈ సంఖ్యను మరో 25 లక్షల వరకూ చేర్చనున్నారు. 10 వేల కోట్ల రూపాయల విలువైన మొత్తాన్ని ఇతర నిధులు జోడించి 50 వేటల కోట్ల మేర శక్తివంతం చేయనున్నట్లు పేర్కొన్నారు.
ఎం.ఎస్.ఎం.ఈ. లిక్విడిటీని ఈక్విటీ మార్కెట్ తో అనుసంధానించడం గురించి మంత్రి మాట్లాడారు. స్టాక్ మార్కెట్ బలంలో 7.5 శాతం పంచుకోవడం ద్వారా మంచి రేటింగ్ ఉన్న ఎం.ఎస్.ఎం.ఈ. యూనిట్లకు ప్రభుత్వం మద్దతు ఇస్తుందని ఆయన తెలిపారు. అన్ని ఎం.ఎస్.ఎం.ఈ. బకాయిలను 45 రోజుల్లోగా నిర్ణయాల దిశగా ముందుకు తీసుకుపోవాలని ఆదేశాలు జారీ చేసినట్లు తెలిపారు. శ్రీ గడ్కరీ మాట్లాడుతూ, పెద్ద పరిశ్రమను కూడా ఇదే విధంగా చేయమని సూచించారు. ఎం.ఎస్.ఎం.ఈ.లకు దాదాపు 40 వేల కోట్ల రూపాయల చెల్లింపులను విడుదల చేయడానికి మంత్రిత్వ శాఖ సమాధాన్ పోర్టల్ సహాయపడిందని ఆయన తెలియజేశారు. పెద్ద యూనిట్లకు సరఫరా ఆర్డర్ ఆధారంగా అటువంటి యూనిట్లకు రుణాలు అందించే పథకాన్ని తీసుకురావడానికి ప్రణాళికలు సిద్ధం చేస్తున్నట్లు ఆయన తెలిపారు.
ఎం.ఎస్.ఎం.ఈ. రంగానికి నిర్వచనం మార్చడంపై దృఢ నిశ్చయంతో ఉన్న కేంద్రమంత్రి, ఈ రంగంలో పెట్టుబడి పరిమితిని పెంచడం పరిశ్రమకు గొప్ప ప్రోత్సాహాన్ని ఇస్తుందని తెలిపారు. ఫలితంగా బ్యాంకుల నుంచి ఫైనాన్స్ పొందడం సులభం అవుతుందని, ఈ సవరణను ఈ రంగం చాలాకాలంగా డిమాండ్ చేస్తోందని తెలిపారు. అదేవిధంగా, గ్లోబల్ టెండర్ నిబంధనను సడలించడం చాలా గొప్ప దశ అని ఆయన తెలిపారు.
భూమి ధరలు తక్కువగా ఉన్న ప్రతిపాదిత ఢిల్లీ -ముంబై గ్రీన్ ఎక్స్ప్రెస్వే చుట్టూ పారిశ్రామిక నడవలను ఏర్పాటు చేసే దిశగా యోచించాలని శ్రీ గడ్కరీ పరిశ్రమ ప్రతినిధులను కోరారు. ఇలాంటి ప్రతిపాదనలన్నింటికీ తాను సిద్ధంగా ఉన్నానని, ఈ దిశగా పరిశ్రమకు సహాయం చేస్తానని తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 208.25 కోట్ల డోసులు  అందించారు
గత 24 గంటల్లో 25,50,276 డోసులు అందించారు
దేశవ్యాప్త క్రియాశీల కేసుల సంఖ్య 1,17,508
మొత్తం కేసుల్లో క్రియాశీల కేసులు 0.27%
ప్రస్తుత రికవరీ రేటు 98.54%
గత 24 గంటల్లో 14,238 మంది కోలుకున్నారు. దీంతో, కోలుకున్నవారి మొత్తం సంఖ్య 4,36,23,804 కు పెరిగింది.
గత 24 గంటల్లో 14,917 కొత్త కేసులు నమోదయ్యాయి.
రోజువారీ పాజిటివిటీ రేటు 7.52%
వారపు పాజిటివిటీ రేటు 4.65%
గత 24 గంటల్లో చేసిన 1,98,271 కొవిడ్ పరీక్షలతో కలిపి ఇప్పటివరకు 88.04 కోట్ల పరీక్షలు చేశారు.